1. Pri konci telefonátu sa nerozlúč, ale hovor frázy typu: "Tak sa teda maj... A počkaj, ešte sa chcem spýtať...", prípadne: "Dobre, ahoj.... Noooo a ešte jedna vec". Telefonát naťahuj maximálnu možnú dobu.
2. V čakárni u doktora alebo na úrade si nastav na telefóne zvuky pri písaní na klávesnici na maximum. Daj sa do veselej textovej konverzácie so všetkými kamarátmi.
3. Keď ťa kamarát niekam vezie autom, snaž sa mu v strede konverzácie skočiť do reči a povedať: "Bože, rýchlo mi tuto zastav, prosím ťa". V momente, keď zastaví, pozri sa von oknom a povedz: "Hmm, tak nič, môžeme ísť ďalej".
4. Vyber si v práci alebo škole vhodnú obeť a vždy, keď začne hovoriť, jej skoč do reči a spýtaj sa pokojným hlasom, prečo dnes tak strašne kričí a či sa nepočuje.
5. V romantickej chvíli sa zahľaď partnerovi na miesto na tvári, prejdi po ňom prstom, a potom sa tvár sklamane. Na partnerove otázky, čo tam má, ležérne odpovedz "To nič".
6. V práci si počkaj na kolegu, ktorý si v kuchynke akurát zohrial obed a chystá sa jesť. Následne ho zavolaj, že potrebuješ vyriešiť jeden závažný problém - hneď teraz.
7. Opýtaj sa kamarátov, či si myslia, že sa im hodí ich oblečenie/účes/okuliare. V prípade kladnej odpovede len našpúľ pusu a jemne prekrúť očami.
8. Keď sa vám kamarát pochváli s novou priateľkou, opýtaj sa ho na meno. Keď vám ho povie, tak ho zopakuj štýlom "Ahá, Jana... No dobre teda". Na jeho prípadné otázky reaguj slovami "Ale nič" a popritom sa hlúpo usmievaj.
9. V rade pri pokladni sa rozhodni platiť kartou a tvár sa, že si zabudol PIN. Popritom sa bav s predavačkou o počasí, prípadne si ešte vybehni kúpiť nejaké ovocie, ktoré si, samozrejme, zabudni odvážiť.
10. Dohodnite sa v práci, že jeden deň budete ignorovať kolegu. Kedykoľvek na niekoho prehovorí, budete sa tváriť, že ho nevnímate.
11. Ak je vás v reštaurácii viac pri stole, vyberte si niekoho z iného stola, postupne na neho po jednom pozerajte. Zakaždým sa mierne zasmejte a venujte sa ďalej debate s kamarátmi.
12. Kolegovi v práci sa snaž neustále nazerať na jeho monitor pri každej možnej príležitosti.
13. Ak ti bude niekto volať, tak to nezdvíhaj a o pol minúty na to ho prezvoň. Keď ti bude volať späť, tak opäť nezdvíhaj. Postup opakujte ľubovoľne dlho.
14. Ak zoberieš stopára, snaž sa raz za čas zaparkovať na krajnici (ideálne pri lese), vystúp z auta a choď otvoriť kufor. Pre lepší zážitok môžeš zakaždým potichu povedať "Nebudeš ticho?".
15. V predajni u operátora sa snaž spýtať na ponuku všetkých telefónov a paušálov. Ku každému chci konkrétne informácie a tvár sa nerozhodne, prípadne sa sťažuj, že ti prišla o 50 centov vyššia faktúra. Pobavene sleduj reakcie okolia.